เจ็บแปลบๆที่ขาเหมือมมีอะไรแทงกล้ามเนื้อ เจ็บจากขาค่อยๆเจ็บบามมาที่หัวเข่า เวลาโดนมือทิ่มก็รู้สึกเจ็บค่ะ แค่น้ำเย็นหยดใส่ยังรุ้สึกเจ็บเลยค่ะ เป็นมา4วันแล้ว แบบนี้เป็นอะไรเหรอคะ แล้วต้องรักษายังไงกี่วันถึงจะหายคะ
สวัสดีค่ะ อาการเจ็บแปล๊บๆดังกล่าวมา อาจเกิดจาการมีปลายเส้นประสาทอักเสบ ซึ่งอาจเกิดจากการกดทับเป็นเวลานาน มีอุบัติเหตุที่บริเวณเส้นประสาท การขาดวิตามิน การเป็นเบาหวาน เส้นประสาทมีความผิดปกติในการรับความรู้สึก ทำให้รู้สึกมากจนเกินไป เช่นถูกลูบหรือสัมผัสเบาๆก็รู้สึกเจ็บ โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น หรือเกิดความผิดปกติในสมองเช่นมีเส้นเลือดตีบหรือแตกบางส่วนทำให้การรับความรู้สึกผิดปกติไปการดูแลตัวเองเบื้องต้นหลีกเลี่ยงสิ่งกระตุ้น และหลีกเลี่ยงการทำท่าที่ทำให้เกิดอาการ เช่นการเสียดสี การกดทับ หรือการยกของหนักแนะนำสังเกตอาการว่าชาตอนทำอะไร เป็นมากขึ้นเรื่อยๆหรือไม่ เป็นการชาหนาๆครึ่งซีกของลำตัวหรือเปล่า มีตุ่มน้ำขึ้นตรงบริเวณที่แสบ มีอาการมากจนรบกวนชีวิตประจำวัน เป็นมากขึ้นเรื่อยๆ กินยาไม่ทุเลา หรือมีความผิดปกติของระบบประสาทอื่นๆร่วมด้วยเช่น แขนขาอ่อนแรง ใบหน้าเบี้ยว พูดไม่ชัด ควรรีบไปพบแพทย์